Kichwa: Rais wa Tanzania John Magufuli ndiye mwenyekiti mpya wa SADC\nKwa kuzingatia jina la hapo juu la makala ya kuwaziwa, fikiria makala.\n
Mwenyekiti mpya wa Jumuiya hiyo ambaye pia ni Rais wa Tanzania, John Magufuli amesema vikwazo hivyo vimelemaza uchumi wa nchi hiyo.

Bw. Magufuli amesema hayo wakati alipokua akikabidhiwa uwenyekiti wa SADC na mtangulizi wake Rais wa Namibia, Dk Hage Geingob, wadhifa ambao ataushikilia kwa mwaka mmoja.

''Tunaahidi kushirikiana na nchi zote Wanachama wa SADC kuhakikisha kupitia mkutao huu ndoto na mawazo ya Baba wetu wa Taifa pamoja na viongozi wengine waanzilishi wa Jumuiya hii yanaendelea kutekelezwa kwa vitendo'' alisema Rais Magufuli akipokea uwenyekiti huo.

Katika hotuba yake mwenyekiti huo mpya, ameomba rasmi Jamii ya Kimataifa kutathmini upya vikwazo dhidi ya Zimbabwe na kuongezea kuwa nchi hiyo kwa sasa ipo chini ya utawala mpya.

Rais wa  Zimbabwe  Emerson Mnangagwa pia yuko nchini Tanzania kuhudhuria mkutano huo wa kilele wa siku mbili.

Zimbabwe iliwekewa vikwazo hivyo na mataifa ya Magharibi miongo miwili iliyopita  kufuatia hatua ya rais Robert Mugabe kuchukua kwa lazima ardhi ya walowezi wa kizungu.

Mwenyekiti huyo mpya ameapa kuhakikisha amani  na uthabiti unadumishwa katika kanda hiyo ili kukwamua uchumi wa mataifa wanachama. 

Pia ametoa wito kwa nchi wanachama kushirikiana kibiashara badala ya kuagiza bidhaa kutoka nje.

''Narudia tena kuwakaribisha waheshimiwa wakuu wa nchi kwenye mkutao huu wa 39 wa SADC hapa Dar Es Salaam mahali penye amani ambapo ni kitovu cha harakati za ukombozi Barani Africa'' alisema Magufuli

Kiswahili pia kimetangazwa kuwa lugha ya nne rasmi ya Jumuiya ya Maendeleo Kusini mwa Afrika (Sadc)

Lugha zingine rasmi katika Jumuiya ya SADC ni Kiingereza, Kifaransa na Kireno.

Hapo jana Rais  wa Tanzania John Pombe Magufuli na mwenzake Cyril Ramaphosa wa Afrika Kusini walitangaza kuendelea kuimarisha ushirikiano wa kiuchumi na kirafiki baina ya mataifa hayo mawili wanachama wa Jumuiya ya Maendeleo ya Kusini mwa Afrika, SADC

Magufuli na Ramaphosa pia walitoa wito kwa wafanyabiashara wa Tanzania na Afrika Kusini kuwekeza kikamilifu kwenye nchi hizo.

 Tayari rais wa...